ASIMAR รับงานเรือกำจัดผักตบชวา 5 ลำ มูลค่ากว่า 50 ลบ. จ่อส่งมอบก.ย.นี้
ASIMAR รับงานเรือกำจัดผักตบชวา 5 ลำ มูลค่ากว่า 50 ลบ. จ่อส่งมอบก.ย.นี้
ASIMAR รับงานเรือกำจัดผักตบชวา 5 ลำ มูลค่ากว่า 50 ลบ. จ่อส่งมอบก.ย.นี้
22 มี.ค. 2564

บริษัท เอเชียน มารีน เซอร์วิสส์ จำกัด (มหาชน) หรือ ASIMAR ระบุว่า เมื่อวันที่ 18 มีนาคม 2564 อาชิม่าและอีโคมารีนได้ฤกษ์ทำพิธีวางกระดูกงูเรือกำจัดผักตบชวาแบบสายพานลำเลียงพร้อมบีบอัดให้แก่กรมโยธาธิการและผังเมือง จำนวน 5 ลำ มูลค่ากว่า 50 ล้านบาท
โดยมีนายสุเมธ มีนาภา ผู้ตรวจราชการกรมโยธาธิการและผังเมืองให้เกียรติเป็นประธานในพิธี พร้อมถ่ายรูปเป็นที่ระลึกร่วมกับนายสุรเดช ตัณฑ์ไพบูลย์ ประธานเจ้าหน้าที่บริหารของบริษัทฯ  โดยเรือชุดใหม่นี้มีกำหนดส่งมอบในเดือนกันยายน 2564 ซึ่งอาชิมาได้นำนวัตกรรมการบีบอัดผักตบชวาเพื่อเพิ่มปริมาณบรรทุกในแต่ละเที่ยว ทำให้ช่วยเพิ่มประสิทธิภาพของเครื่องจักรและลดระยะเวลาในการทำงาน
ทั้งนี้เรือชุดนี้เป็นการตอกย้ำความเป็นผู้นำในตลาดเรือกำจัดผักตบชวาของอาชิม่าและอีโคมารีน เนื่องจากเป็นอู่ต่อเรือที่ได้รับความไว้วางใจจากลูกค้าให้ต่อเรือกำจัดผักตบชวาและวัชพืชมากที่สุดจำนวนรวมทั้งสิ้นถึงเกือบ 30 ลำแล้ว และยังได้พัฒนาองค์ความรู้ในการนำผักตบชวาที่จัดเก็บมาแปรรูปเป็นผลิตภัณฑ์วัสดุกันกระแทกจากผักตบชวาตากแห้ง แบรนด์ “ยะวา Yawa” ซึ่งนอกจากจะช่วยลดการใช้วัสดุกันกระแทกจากโฟมแล้วยังเพิ่มมูลค่าให้แก่ผักตบชวาที่เก็บได้และยังเป็นการสร้างรายได้ให้แก่ชุมชนที่ทำการแปรรูปอีกด้วย